Az észak-virginiai hadjáratban jóval szolidabb előmenetelt tanúsított a Cedar Mountainnél. Ezt követően a második manassasi csatában éppen időben érkezett A. P. Hill vezérőrnagynak a bal szárnyon, Stony Ridge-nél szorongatott erőinek megmentésére. Az Antietami csatában hadosztályparancsnoka, Alexander Lawton dandártábornok megsebesült. Early vette át ideiglenesen a hadosztály irányítását és mivel Lee tábornagy igen jó benyomásokat szerzett működése kapcsán, a beosztása véglegesítésre került. A Fredericksburgi ütközetben Early hadosztályainak jól időzített rohamával sikerült megszilárdítani Jackson hadtestének vonalát, melyen George G. Meade vezérőrnagy támadása veszélyes lyukat ütött. 1863. január 17-én előléptették vezérőrnaggyá. Az Antietami csatában és Fredericksburgnél nyújtott teljesítményét mind hadtestparancsnoka Stonewall Jackson altábornagy, mind Robert E. Lee tábornagy főparancsnok méltatta és magasra értékelte.